# הסכם רישיון למשתמש קצה

## קרא בעיון לפני השימוש בתוכנה זו או בתוכנה הזמינה במוצר של HP:

הסכם רישיון למשתמש סופי זה (להלן "ההסכם") הוא הסכם משפטי (א) בינך (בין כאדם פרטי ובין כישות בודדת) לבין (ב) חברת HP Inc.‎ (להלן "HP"). ההסכם מסדיר את השימוש שתעשה בכל מוצר תוכנה, שיותקן או שיימסר לידיך על-ידי HP לשימוש כמוצר עצמאי או עם מוצר של HP (להלן "מוצר HP"), שאינו כפוף להסכם רישיון אחר בינך לבין HP או לבין ספקיה. המונח "מוצר תוכנה" כולל תוכנת יישום, קושחה, מערכות הפעלה, מנהלי התקנים וכל סוג אחר של תוכנה והוא עשוי לכלול מדיה נלווית, חומרים מודפסים ותיעוד אלקטרוני או מקוון.

ייתכן כי למוצר HP או למוצר התוכנה מצורפים תיקון או תוספת להסכם EULA זה. במקרה של סתירה בין כל תיקון או תוספת לבין הסכם EULA זה, תנאי התיקון או התוספת יקבעו.

הזכויות במוצר התוכנה מוצעות רק בתנאי שאתה מסכים לכל התנאים וההתניות של הסכם EULA זה. על-ידי התקנה, העתקה, הורדה או כל צורה אחרת של שימוש במוצר התוכנה, אתה מסכים להיות מחויב לתנאים של הסכם EULA זה. אם אינך מסכים לתנאי ההסכם, התרופה היחידה היא להחזיר את המוצר השלם שלא נעשה בו שימוש (חומרה ותוכנה) תוך 14 יום תמורת החזר כספי שכפוף למדיניות ההחזר הכספי של מקום הרכישה.

הסכם EULA זה הוא הסכם גלובלי והוא אינו מתייחס ספציפית למדינה, מחוז או אזור מסוימים כלשהם. אם רכשת את מוצר HP או את מוצר התוכנה כצרכן, במסגרת משמעות החקיקה הרלוונטית לצרכן במדינה, במחוז או באזור שלך, אזי למרות כל תנאי מנוגד בהסכם EULA זה, שום תנאי ב-EULA זה לא ישפיע על שום זכות או תרופה סטטוטורית שאינה ניתנת להחרגה שייתכן שיש לך במסגרת חקיקה זו לצרכן; הסכם ULA זה כפוף לזכויות ולתרופות אלו.

1. הענקת רישיון. חברת HP מעניקה לך את הזכויות הבאות, בתנאי שתעמוד בכל התנאים וההתניות שבהסכם EULA זה:

א. שימוש. הנך רשאי להשתמש במוצר התוכנה במוצר HP אחד. אם מוצר התוכנה מסופק דרך האינטרנט ואם הוא ניתן לך ברישיון לצורך שימוש ביותר ממוצר HP אחד, אתה רשאי להתקין את מוצר התוכנה ולהשתמש בו במוצרי HP אלה בלבד. אינך רשאי להפריד חלקים המרכיבים את מוצר התוכנה לשימוש ביותר ממוצר HP אחד. אינך רשאי להפיץ את מוצר התוכנה. אתה רשאי לטעון את מוצר התוכנה לזיכרון הזמני (RAM) של מוצר HP למטרות שימוש במוצר התוכנה.

ב. אחסון. אתה רשאי להעתיק את מוצר התוכנה לזיכרון המקומי או לאמצעי אחסון של מוצר HP.

ג. העתקה. אתה רשאי להכין עותקי ארכוב או גיבויים של מוצר התוכנה, בתנאי שכל עותק יכיל את כל ההודעות המקוריות לגבי זכויות יוצרים של מוצר התוכנה, ובתנאי שהוא ישמש לצורכי גיבוי בלבד.

ד. שמירת זכויות. במידה המרבית המותרת על-פי חוק, HP וספקיה שומרים לעצמם את כל הזכויות אשר אינן מוענקות לך במפורש בהסכם EULA זה.

ה. תוכנה חופשית (Freeware). על אף התנאים וההתניות של הסכם EULA זה, מוצר התוכנה או כל חלק ממנו, המהווים תוכנה שאינה בבעלות HP או תוכנה המסופקת תחת רישיון ציבורי על ידי צד שלישי ("תוכנה חופשית"), מוענקים לך ברישיון, בכפוף לתנאים של הסכם הרישיון לתוכנה הנלווה לתוכנה חופשית כאמור, בין אם בצורת הסכם נפרד, רישיון עטיפה או תנאי רישיון אלקטרוני במועד ההורדה. על השימוש בתוכנה החופשית על-ידך יחולו אך ורק התנאים של הרישיון כאמור.

ו. פתרון שחזור. ניתן להשתמש בכל פתרון שחזור שנלווה למוצר HP שברשותך, בין אם בצורת פתרון של כונן קשיח מבוסס-כונן, פתרון שחזור המבוסס על מדיה חיצונית (לדוגמה, CD או DVD) או פתרון שווה ערך בכל צורה שהיא, לצורך שחזור הכונן הקשיח של מוצר HP שאיתו/עבורו נרכש פתרון השחזור במקור. שימוש בתוכנה כלשהי עם מערכת ההפעלה Microsoft הכלולה בפתרון שחזור זה כפוף לתנאי הסכם הרישיון של Microsoft.

2. שדרוגים. על מנת להשתמש במוצר תוכנה המזוהה כשדרוג, תחילה עליך להחזיק ברישיון את מוצר התוכנה המקורי המזוהה על-ידי HP כזכאי לשדרוג. לאחר השדרוג, לא תהיה רשאי עוד להשתמש במוצר התוכנה המקורי אשר היווה את הבסיס לזכאות לשדרוג כמוצר תוכנה נפרד.

3. תוכנות נוספות. הסכם EULA זה חל על עדכונים או על תוספות למוצר התוכנה המקורי שסופק על-ידי HP אלא אם HP סיפקה תנאים אחרים יחד עם העדכון או התוספת. במקרה של סתירה בין תנאים אלה, התנאים האחרים הם הקובעים.

4. העברה.

א. צד שלישי. המשתמש הראשוני של מוצר התוכנה רשאי לבצע העברה חד-פעמית של מוצר התוכנה למשתמש קצה אחר. כל העברה חייבת לכלול את כל רכיבי התוכנה, המדיה, החומרים המודפסים והסכם EULA זה, ואם הדבר רלוונטי, את תעודת המקוריות. ההעברה לא תיערך כהעברה בלתי ישירה, כגון משגור. טרם ההעברה, משתמש הקצה המקבל את המוצר המועבר חייב להסכים לכל התנאים של הסכם EULA זה. עם העברת מוצר התוכנה, הרישיון שלך מסתיים באופן אוטומטי.

ב. מגבלות. אסור להשכיר, להחכיר או להשאיל את מוצר התוכנה, או להשתמש במוצר התוכנה במסגרת שיתוף זמן לצרכים מסחריים או לשימוש כלל-משרדי. אינך רשאי להעניק רישיון משנה, להקצות או להעביר את הרישיון או את מוצר התוכנה מלבד המצוין במפורש בהסכם רישיון זה למשתמש קצה.

5. זכויות קניין. כל זכויות הקניין הרוחני במוצר התוכנה ובתיעוד למשתמש הם בבעלות HP או הספקים שלה ומוגנים בחוק, לרבות אך מבלי להגביל בחוקי ארצות הברית בנוגע לזכויות יוצרים, סודות מסחריים, וסימנים מסחריים וכן בחוקים ישימים אחרים ובחוקי סחר בינלאומיים. אינך רשאי להסיר זיהוי מוצר, הודעת זכויות יוצרים או הגבלות בעלות כלשהם ממוצר התוכנה.

6. הגבלה על הנדסה לאחור. אינך רשאי לבצע במוצר התוכנה הנדסה לאחור, הידור חוזר או פירוק, למעט ורק במידה שהזכות לעשות כך מותרת על פי החוק החל על אף הכתוב בהגבלה זו או אם הדבר צוין במפורש בהסכם EULA זה.

7. תקופה. הסכם רישיון זה למשתמש קצה יישאר בתוקף עד לסיומו או עד לביטולו. נוסף על כך, תוקפו של הסכם EULA זה יפוג בהתאם לתנאים המוגדרים במקומות אחרים בהסכם EULA זה או בשל אי עמידה בתנאי או בהתניה כלשהם של הסכם EULA זה.

8. הודעה על איסוף נתונים. HP והחברות המסונפות אליה עשויות לאסוף, לשלב ולהשתמש במידע על המכשיר ובפרטי המשתמש האישיים שאתה מספק ביחס לשירותי התמיכה הקשורים למוצר התוכנה. HP לא תשתמש במידע זה כדי לשלוח אליך תקשורת שיווקית ללא הסכמתך. קבל מידע נוסף על שיטות העבודה של HP לאיסוף נתונים באתר www.hp.com/go/privacy.

9. הגבלת אחריות. במידה המרבית המותרת על-פי החוק החול, HP והספקים שלה מספקים את מוצר התוכנה "כפי שהוא" ועם כל הפגמים, ומסירים עליהם בזאת כל אחריות, חובה או תנאי אחרים, מפורשים, משתמעים או סטטוטוריים, כולל, בין השאר, אחריות: (i) להתאמה למטרה מסוימת; (ii) לסחירות; (iii) לבעלות, (iv) לאי-הפרה, (v) לכך שמוצר התוכנה יפעל עם חומרים או אביזרים שאינם של HP; ו-(vi) להיעדר וירוסים, כל זאת בנוגע למוצר התוכנה. מדינות/סמכויות שיפוט מסוימות אינן מתירות אי-הכללה של אחריות משתמעת או מגבלות על משך האחריות המשתמעת, לכן ייתכן שכתב הוויתור האמור לעיל אינו חל עליך באופן מלא.

10. הגבלת החבות. בכפוף לחוק המקומי, ומבלי לגרוע מהנזקים שעלולים להיגרם לך, האחריות המלאה של HP ושל ספקיה במסגרת תנאי הסכם הרישיון למשתמש הקצה (EULA) והתרופה הבלעדית שלך עבור כל האמור לעיל תהא מוגבלת לסכום ששילמת בפועל בנפרד עבור מוצר התוכנה או $5.00 - הגבוה מבין השניים. במידה המרבית המותרת על-פי החוק החל, בכל מקרה HP או הספקים שלה לא יישאו בחבות ל- (א) כל אובדן של רווחים, עסקים, הכנסות, חיסכון צפוי, מוניטין, נתונים או חוזים, (ב) כל סוג של נזקים מיוחדים, מקריים, עקיפים או תוצאתיים כלשהם, (ג) הפרעה לפעילות העסקית, (ד) פגיעה גופנית, או (ה) אובדן פרטיות, הנובעים או קשורים בדרך כלשהי לשימוש במוצר התוכנה או לאי היכולת להשתמש בו, או באופן אחר בקשר לתנאים כלשהם בהסכם EULA זה, גם אם נודע ל-HP או לספק כלשהו על האפשרות להתרחשות נזקים כאלה וגם אם התרופה נכשלת במטרתה הבסיסית. מדינות/סמכויות שיפוט מסוימות אינן מתירות אי-הכללה או הגבלה של נזקים מקריים, נזקים תוצאתיים, חבות לגבי מוצר או נזקים ישירים מסוימים, כך שייתכן שההגבלות שלעיל אינן חלות עליך.

11. לקוחות ממשלתיים בארה"ב. בהתאם לתקנות FAR 12.211 ו-FAR 12.212, הרישיונות לתוכנות מחשב מסחריות, לתיעוד של תוכנות מחשב ולנתונים טכניים של פריטים מסחריים מוענקים לממשלת ארה"ב במסגרת הרישיון המסחרי הסטנדרטי של HP‏.

12. ציות לחוקי ייצוא. עליך לציית לכל החוקים והתקנות של ארצות הברית ומדינות אחרות ("חוקי ייצוא") כדי לוודא שמוצר התוכנה אינו (1) מיוצא, באופן ישיר או עקיף, תוך הפרה של חוקי הייצוא, או (2) שלא נעשה בו שימוש לכל מטרה האסורה על-פי חוקי הייצוא, לרבות, ללא הגבלה, הפצת נשק גרעיני.

13. מעמד וסמכות להיכנס לחוזה. אתה מצהיר כי אתה בגיר מבחינה משפטית במדינה או במחוז שלך, ואם הדבר רלוונטי, כי אתה מוסמך כראוי על ידי המעסיק שלך להיכנס לחוזה זה.

14. החוק החל. אם מוצר התוכנה מסופק כחלק ממוצר HP, הסכם EULA זה כפוף לחוקי המדינה, המחוז או האזור שבהם מוצר HP נרכש. אם מוצר התוכנה ניתן לך ברישיון כמוצר עצמאי, הסכם EULA זה כפוף לחוקי מדינת קליפורניה בארה"ב.

15. ההסכם המלא. הסכם EULA זה (לרבות כל תוספת או תיקון להסכם EULA זה המצורפים למוצר HP‏) הוא ההסכם המלא בינך לבין HP ביחס למוצר התוכנה, והסכם EULA גובר על כל מסר, הצעה ומצג קודמים או מקבילים, בעל פה או בכתב, ביחס למוצר התוכנה או לכל נושא אחר הכלול בהסכם EULA זה. במידה שסוגי המדיניות או שירותי התמיכה של HP עומדים בסתירה לתנאים של הסכם EULA זה, יגברו התנאים של הסכם EULA זה. במקרה שייקבע שתנאי, התניה או סעיף כלשהם של הסכם EULA אינם תקפים או אינם ניתנים לאכיפה ביחס לצד כלשהו או בנסיבות כלשהן, קביעה זו לא תשפיע על התוקף ויכולת האכיפה של התנאים, ההתניות והסעיפים הנותרים של הסכם EULA זה.

16. זכויות הצרכן. הצרכנים במדינות, במחוזות או באזורים מסוימים עשויים ליהנות מזכויות סטטוטוריות, תרופות, לוקליזציה ומגבלות מסוימות במסגרת החקיקה לצרכן ביחס לחבות של HP שלא ניתן להחריג או להגביל אותה על פי החוק. על אף כל סתירה בהסכם EULA זה, אם רכשת את מוצר HP או השגת רישיון למוצר התוכנה כצרכן במסגרת המשמעות של החקיקה הרלוונטית לצרכן במדינה, במחוז או באזור שלך, במדינה או במוצר זה, יש לפרש את התנאים של הסכם EULA זה (לרבות הגבלת אחריות, מגבלות ואי-הכללה של חבות) בכפוף לחוק החל, והם חלים רק במידה המרבית המותרת על-פי חוק חל זה. לדוגמה:

אוסטרליה: אם רכשת את מוצר התוכנה כצרכן פרטי במסגרת המשמעות של חוק הגנת הצרכן האוסטרלי תחת חוק התחרות והצרכנות האוסטרלי משנת 2010 (Cth), אזי למרות כל תנאי אחר בהסכם EULA זה:

(1) מוצר התוכנה מסופק עם ערבויות שלא ניתן להחריג אותן במסגרת חוק הצרכנות האוסטרלי, לרבות שהמוצר יהיה באיכות קבילה ושהשירותים אלה יסופקו בזהירות ובמיומנויות הראויות. אם HP לא תציית לערבות כזו לצרכן, החבות של HP או של מעניקי הרישיונות של HP מוגבלת לעניינים הבאים:

(א) בעניין מתן שירותי אחריות ותמיכה למוצר התוכנה, לאחד או יותר מהתנאים הבאים (על פי שיקול דעתה של HP): (i) מתן השירותים בשנית; או (ii) תשלום של עלויות מתן השירותים בשנית; וגם

(ב) בעניין אספקת מוצר התוכנה, לאחד או יותר מהתנאים הבאים (על פי שיקול דעתה של HP): (i) החלפת מוצר התוכנה או אספקת תוכנה שוות ערך; (ii) תיקון מוצר התוכנה; (iii) תשלום העלויות של החלפת מוצר התוכנה או של רכישת תוכנה שוות ערך; או (iv) תשלום העלויות של תיקון מוצר התוכנה; וגם

(ג) באופן אחר, במידה המרבית המותרת על-פי חוק;

(2) שום תנאי בהסכם EULA זה אינו מחריג, מגביל או משנה כל זכות או תרופה, או כל ערבות, אחריות או תנאי או התניה אחרים המשתמעים או הנקבעים על-פי חוק הצרכנות האוסטרלי, שלא ניתן להחריג או להגביל אותם על-פי חוק; וגם

(3) היתרונות הניתנים לך על-ידי האחריות בהסכם EULA זה באים בנוסף לזכויות ולתרופות אחרות הזמינות לך על-פי החוק החל ביחס למוצרים או לשירותים שאליהם מתייחסת האחריות.

אם אתה סבור כי אתה זכאי לאחריות כלשהי במסגרת הסכם EULA זה או לכל אחת מהתרופות לעיל, פנה אל HP בכתובת:

HP PPS Australia Pty Ltd

‎353 Burwood Hwy

Forest Hill

VIC 3131

Australia

כדי ליזום בקשת תמיכה או תביעת אחריות, התקשר למספר ‎13 10 47 (באוסטרליה) או ‎+61 2 8278 1039 (לחיוג בינלאומי) או בקר באתר www.hp.com.au ובחר באפשרות "Customer Service" להצגת הרשימה העדכנית ביותר של מספרי התמיכה הטלפונית.

ניו זילנד: אם אתה רוכש מוצר לשימוש או לצריכה אישיים או ביתיים ולא למטרה עסקית כצרכן בניו זילנד, הנך זכאי לתיקון, החלפה או החזר כספי במקרה של כשל, כמו גם לפיצוי עבור אובדן או נזק אחרים הצפויים באופן סביר כתוצאה מהכשל.

© Copyright 2015, 2021 HP Development Company, L.P.‎

המידע הכלול במסמך זה כפוף לשינויים ללא הודעה מוקדמת. האחריות הבלעדית למוצרים ולשירותים של HP מפורטת במפורש בכתב האחריות הנלווה למוצרים ולשירותים אלו. אין לפרש דבר במסמך זה כאחריות נוספת. HP לא תהיה אחראית לשגיאות טכניות, שגיאות עריכה או השמטות במסמך זה.

מהדורה שלישית: יוני 2021

מהדורה ראשונה: אוגוסט 2015

מק"ט מסמך: 817678-BB3