# Galutinio vartotojo licencijos sutartis

## ATIDŽIAI PERSKAITYKITE PRIEŠ NAUDODAMI ŠIĄ AR KARTU SU HP PRODUKTU PATEIKIAMĄ PROGRAMINĘ ĮRANGĄ:

Ši galutinio vartotojo licencijos sutartis (toliau – GVLS) – tai teisinė sutartis tarp (a) jūsų (kaip fizinio ar juridinio asmens) ir (b) "HP Inc." (toliau – HP), apibrėžianti jūsų naudojimąsi BET kokiu Programinės įrangos produktu, įdiegtu ar pateikiamu HP, kuris yra skirtas naudoti atskirai arba su jūsų HP produktu (toliau – HP produktas) ir kuriam nėra taikoma atskira licencijos sutartis tarp jūsų ir HP ar jos tiekėjų. Terminas "Programinės įrangos produktas" reiškia kompiuterinę programinę įrangą, programinę aparatinę įrangą, operacines sistemas, tvarkykles ir kitų tipų programinę įrangą, kurią gali sudaryti pridedamos laikmenos, spausdintinė medžiaga ir internetinė arba elektroninė dokumentacija.

SU HP PRODUKTU ARBA PROGRAMINĖS ĮRANGOS PRODUKTU GALI BŪTI PATEIKIAMAS ŠIOS GVLS PATAISYMAS AR PAPILDYMAS. JEI KURIS NORS TOKS PAKEITIMAS AR PAPILDYMAS PRIEŠTARAUJA ŠIAI GVLS, PAKEITIMO AR PRIEDO SĄLYGOS TURĖS DIDESNĘ GALIĄ.

TEISĖS Į ŠĮ PROGRAMINĖS ĮRANGOS PRODUKTĄ JUMS YRA SUTEIKIAMOS TIK SU TA SĄLYGA, KAD JŪS SUTINKATE SU VISOMIS ŠIOS GVLS SĄLYGOMIS IR NUOSTATOMIS. ĮDIEGDAMI, KOPIJUODAMI, ATSISIŲSDAMI ARBA KAIP NORS KITAIP NAUDODAMI PROGRAMINĖS ĮRANGOS PRODUKTĄ, JŪS SUTINKATE, KAD JUMS GALIOJA ŠIOS GVLS SĄLYGOS. JEIGU SU ŠIOMIS LICENCIJOS SĄLYGOMIS NESUTINKATE, VIENINTELIS JŪSŲ VEIKSMAS TURI BŪTI VISO NEPANAUDOTO PRODUKTO (TECHNINĖS IR PROGRAMINĖS ĮRANGOS) GRĄŽINIMAS PER 14 DIENŲ, SIEKIANT SUSIGRĄŽINTI SUMOKĖTUS PINIGUS PAGAL PINIGŲ GRĄŽINIMO POLITIKĄ, GALIOJANČIĄ VIETOJE, KURIOJE JĮ ĮSIGIJOTE.

ŠI GVLS GALIOJA VISAME PASAULYJE IR NĖRA TAIKOMA KONKREČIAI ŠALIAI, VALSTIJAI AR TERITORIJAI. JEI KAIP VARTOTOJAS ŠĮ HP PRODUKTĄ AR PROGRAMINĖS ĮRANGOS PRODUKTĄ ĮSIGIJOTE PAGAL JŪSŲ ŠALYJE, VALSTIJOJE AR TERITORIJOJE GALIOJANČIUS ATITINKAMUS VARTOTOJŲ ĮSTATYMUS, TUOMET NEPAISANT JOKIŲ ŠIOS GVLS SUTARTIES SĄLYGŲ, JUMS GALIOJA VISOS TOKIUOSE ĮSTATYMUOSE NUMATYTOS TEISĖS AR TEISIŲ GYNIMO PRIEMONĖS. ŠIAI GVLS GALIOJA ŠIOS TEISĖS IR TEISIŲ GYNIMO PRIEMONĖS.

1. LICENCIJOS SUTEIKIMAS. HP suteikia jums toliau išvardytas teises su sąlyga, kad sutinkate su visomis šios GVLS sąlygomis ir nuostatomis:

a. Naudojimasis. Programinės įrangos produktą galite naudoti viename HP produkte. Jeigu programinės įrangos produktas jums yra pateikiamas internetu ir buvo suteikta licencija jį naudoti daugiau negu viename HP produkte, programinės įrangos produktą galite įdiegti ir naudoti tiktai tuose HP produktuose. Jūs negalite atskirti programinės įrangos produkto dalių ir naudoti jų daugiau negu viename HP produkte. Jūs neturite teisės platinti programinės įrangos produktą. Jūs galite įkelti programinės įrangos produktą į savo HP produkto laikinąją atmintį (RAM), norėdami jį naudoti.

b. Saugojimas. Galite nukopijuoti programinės įrangos produktą į vietinius HP produkto atminties arba saugojimo įrenginius.

c. Kopijavimas. Galite sukurti archyvines arba atsargines programinės įrangos produkto kopijas, jeigu kopijoje yra visos originalios būtinos pastabos apie programinės įrangos priklausomybę ir kopijos yra naudojamos tiktai atsarginio kopijavimo tikslais.

d. Teisių gynimas. HP ir jos tiekėjai, kiek tai maksimaliai leidžia įstatymai, pasilieka visas teises, kurios nėra jums suteikiamos šia GVLS.

e. Nemokama programa. Nepriklausomai nuo šios GVLS sąlygų ir nuostatų, visos arba bet kuri programinės įrangos produkto dalis, kurią sudaro ne HP nuosava programinė įranga arba programinė įranga, pateikiama trečiųjų šalių pagal viešąją licenciją ("nemokama programa"), yra licencijuojama jums pagal programinės įrangos licencinės sutarties, pateikiamos kartu su tokia nemokama programine įranga, sąlygas ir nuostatas, neatsižvelgiant į tai, ar jos būtų pateikiamos kaip atskira sutartis (pridedama kaip atskira sutartis pakuotėje) arba pateikiama elektroniniu būdu ir skirta patvirtinti sutikimą tokios programinės įrangos atsisiuntimo metu. Jūsų nemokamos programinės įrangos naudojimas yra reguliuojamas išskirtinai pagal tokios licencijos sąlygas ir nuostatas.

f. Atkūrimo sprendimas. Bet koks programinės įrangos atkūrimo sprendimas, pateikiamas kartu arba skirtas jūsų HP produktui, nepriklausomai nuo to, ar jis būtų pateikiamas kaip kietajame diske esantis sprendimas, ar išorinėje laikmenoje (pvz., CD arba DVD diske), ar kokia nors kita forma pateikiamas ekvivalentiškas sprendimas, gali būti naudojamas tiktai HP produkto, kuriam arba su kuriuo buvo parduotas toks atkūrimo sprendimas, standžiajam diskui atkurti. Naudojant bet kokią per atkūrimo sprendimą pateikiamą "Microsoft" operacinės sistemos programinę įrangą galioja "Microsoft" licencinė sutartis.

2. ATNAUJINIMAI. Norėdami naudoti programinės įrangos produktą, kuris yra įvardijamas kaip atnaujinimas, iš pradžių turite turėti originalios programinės įrangos, kuriai HP yra išleidusi šį atnaujinimą, licenciją. Po atnaujinimo jūs daugiau nebegalite naudoti originalios programinės įrangos produkto, kuris suteikė jums teisę atnaujinti, kaip atskiro programinės įrangos produkto.

3. PAPILDOMA PROGRAMINĖ ĮRANGA. Ši GVLS galioja originalaus programinės įrangos produkto atnaujinimams arba priedams, pateiktiems HP tuo atveju, jeigu HP nepateikia kitų sąlygų kartu su tokiu atnaujinimu ar priedu. Jeigu tarp tokių sąlygų būtų prieštaravimų, galiotų kitos sąlygos.

4. PERDAVIMAS.

a. Trečioji šalis. Pradinis programinės įrangos produkto naudotojas gali vieną kartą perduoti programinės įrangos produktą kitam galutiniam vartotojui. Tokio perdavimo metu turi būti perduoti visi komponentai, laikmenos, spausdintinė medžiaga, ši GVLS ir, jeigu toks yra, autentiškumą patvirtinantis sertifikatas. Perdavimas negali būti toks netiesioginis kaip persiuntimas. Prieš perduodant galutinis vartotojas, kuriam yra perduodamas produktas, turi sutikti su visomis GVLS sąlygomis. Po programinės įrangos produkto perdavimo jūsų licencija automatiškai nustoja galioti.

b. Teisių apribojimai. Jūs negalite išnuomoti ar paskolinti programinės įrangos produkto arba naudoti jo komerciniais tikslais arba viešai naudoti biure. Jūs negalite suteikti papildomų licencijų, priskirti arba perduoti licencijos arba programinės įrangos produkto išskirti kaip nors kitaip, negu tai atskirai nurodyta šioje GVLS.

5. NUOSAVYBĖS TEISĖS. Visos intelektinės nuosavybės teisės į šį programinės įrangos produktą ir vartotojo dokumentaciją priklauso HP arba jos tiekėjams ir yra ginamos pagal įstatymus, įskaitant, bet neapsiribojant, Jungtinių Amerikos Valstijų autoriaus teisių, komercinės paslapties ir prekių ženklų įstatymus bei kitus galiojančius įstatymus ir tarptautinių susitarimų nuostatas. Jūs negalite pašalinti produkto identifikavimo, autoriaus teisių pareiškimų arba nuosavybės teisių gynimo pareiškimų iš programinės įrangos produkto.

6. ATGALINIO PERDIRBIMO TEISIŲ APRIBOJIMAS. Jūs neturite teisės perdirbti, išardyti arba išskaidyti programinės įrangos produkto, išskyrus ir tiktai tiek, kiek tam atitinkamos teisės yra suteikiamos pagal galiojančius įstatymus, neatsižvelgiant į tokių teisių apribojimą, arba kai tai atskirai yra leidžiama pagal šios GVLS sąlygas.

7. TEISIŲ PANAIKINIMAS. Ši GVLS galioja tol, kol nėra atmetama arba kol teisės į ją nėra panaikinamos. Ši GVLS taip pat nustoja galioti esant sąlygoms, nurodytoms šioje GVLS, arba tuo atveju, jeigu nesilaikote šios GVLS sąlygų ar nuostatų.

8. INFORMACIJA APIE DUOMENŲ RINKIMĄ. HP ir jos dukterinės įmonės gali rinkti, sujungti ir naudoti įrenginio ir atskiro naudotojo informaciją, kurią pateikiate naudodamiesi su šiuo programinės įrangos produktu susijusiomis palaikymo paslaugomis. HP be jūsų sutikimo šios informacijos nenaudos rinkodaros tikslais. Sužinokite daugiau apie HP duomenų rinkimo praktiką www.hp.com/go/privacy.

9. GARANTINIŲ TEISIŲ APRIBOJIMAS. KIEK LEIDŽIA TAIKOMI ĮSTATYMAI, HP IR JOS TIEKĖJAI PATEIKIA PROGRAMINĖS ĮRANGOS PRODUKTĄ TOKĮ, KOKS YRA, SU VISOMIS TRIKTIMIS, IR ATSISAKO SUTEIKTI BET KOKIAS KITAS AIŠKIAI IŠREIKŠTAS, NUMANOMAS ARBA ĮSTATYMUOSE NUSTATYTAS GARANTIJAS IR SĄLYGAS, ĮSKAITANT (TAČIAU NEAPSIRIBOJANT) GARANTIJAS DĖL: i) TINKAMUMO KONKREČIAM TIKSLUI; ii) GALIMYBĖS PARDUOTI; (iii) NUOSAVYBĖS TEISIŲ, (iv) PAŽEIDIMŲ NEBUVIMO, (v) PROGRAMINĖS ĮRANGOS TINKAMUMO VEIKTI SU NE HP MEDŽIAGOMIS AR PRIEDAIS; IR (vi) VIRUSŲ NEBUVIMO PROGRAMINĖS ĮRANGOS PRODUKTO ATŽVILGIU. Kai kuriose valstijose ar jurisdikcijose numanomų garantijų arba numanomų garantijų trukmės apribojimų taikyti negalima, todėl pirmiau pateiktas garantijos atsisakymas gali jums negalioti visa nurodyta apimtimi.

10. ATSAKOMYBĖS APRIBOJIMAS. Laikantis vietos įstatymų ir nepaisant visų nuostolių, kuriuos galite patirti, visa HP ir bet kurio jos tiekėjo atsakomybė pagal bet kurią šios GVLS nuostatą ir jūsų išskirtinė teisė iš viso to, kas išdėstyta, ribojama didesne sumos dalimi, kurią sumokėjote atskirai už programinės įrangos produktą, arba 5,00 JAV doleriais. IKI MAKSIMALIOS APIMTIES, LEISTINOS PAGAL GALIOJANČIUS ĮSTATYMUS, JOKIU ATVEJU HP AR JOS TIEKĖJAI NEBUS ATSAKINGI UŽ (A) ŽALĄ DĖL PRARASTO PELNO, VERSLO, PAJAMŲ, NUMATYTŲ SANTAUPŲ, REPUTACIJOS, DUOMENŲ AR SUTARČIŲ, (B) BET KOKIĄ SPECIALIĄ, NETYČINĘ, NETIESIOGINĘ AR PASEKMINĘ BET KOKIO POBŪDŽIO ŽALĄ, (C) VERSLO PROCESŲ SUTRIKIMĄ, (D) ASMENINIUS SUŽALOJIMUS, (E) PRIVATUMO PRARADIMĄ DĖL PROGRAMINĖS ĮRANGOS NAUDOJIMO AR NEGALĖJIMO JUO NAUDOTIS BEI KITŲ PRIEŽASČIŲ, KAIP NORS SUSIJUSIŲ SU BET KURIA ŠIOS GVLS NUOSTATA, NET TUO ATVEJU, JEIGU HP ARBA BET KURIAM JOS TIEKĖJUI BUVO PRANEŠTA APIE TOKIOS ŽALOS GALIMYBĘ IR NET TUO ATVEJU, JEIGU PRIEMONĖS, KURIŲ BUVO IMTASI, NEATLIKO SAVO ESMINĖS PASKIRTIES. Kai kuriose valstijose ir jurisdikcijose neleidžiama kaip išimčių nurodyti arba apriboti atsarginių arba pasekminių gedimų ir pažeidimų, todėl pirmiau pateiktas garantijos taikymo apribojimas jums gali ir negalioti.

11. JUNGTINIŲ AMERIKOS VALSTIJŲ VYRIAUSYBĖS KLIENTAMS. Pagal FAR 12.211 ir 12.212 komercinė kompiuterinė programinė įranga, kompiuterinės programinės įrangos dokumentacija ir komercinės įrangos techniniai duomenys yra licencijuojami JAV vyriausybės klientams pagal HP standartinę komercinę licenciją.

12. EKSPORTO ĮSTATYMŲ LAIKYMASIS. Jūs laikysitės visų Jungtinių Amerikos Valstijų ir kitų šalių įstatymų ir nuostatų ("eksporto įstatymų"), skirtų užtikrinti, kad programinės įrangos produktas nėra (1) tiesiogiai ar netiesiogiai eksportuojamas pažeidžiant eksporto įstatymus ir (2) nėra naudojamas kokiam nors tikslui, draudžiamam pagal eksporto įstatymus, įskaitant, be apribojimų, branduoliniams ginklams.

13. TEISNUMAS IR TEISĖ SUDARYTI SUTARTIS. Jūs patvirtinate, kad esate pilnametis / pilnametė toje šalyje, kurioje gyvenate, ir, jeigu taikoma, jūs turite visus savo darbdavio įgaliojimus sudaryti šią sutartį.

14. GALIOJANTYS ĮSTATYMAI. Jei programinės įrangos produktas pateikiamas kaip HP produkto dalis, šiai GLA taikomi šalies, valstijos ar teritorijos, kurioje buvo įsigytas HP produktas, įstatymai. Jei programinės įrangos produkto licencija jums suteikiama kaip atskiro produkto licencija, šiai GVLS taikomi Kalifornijos valstijos (JAV) įstatymai.

15. VISA SUTARTIS. Ši GVLS (įskaitant bet kokį šios GVLS papildymą arba pataisymą, kuris yra pridedamas su HP produktu) yra visas susitarimas tarp jūsų ir HP dėl programinės įrangos produkto ir panaikina visus ankstesnius arba lygiagrečius žodinius ar rašytinius pareiškimus, pasiūlymus ir pristatymus, susijusius su programinės įrangos produktu arba bet kokiu kitu aspektu, kuris yra aptartas šioje GVLS. Šios GVLS sąlygos turi pirmenybės teisę, jeigu jos neprieštarauja HP politikai ar programoms, kurios galioja paslaugų tarnyboms. Jei kuris nors šios GVLS terminas, sąlyga ar nuostata būtų laikoma negaliojančia arba kuriai nors šaliai neįvykdoma, tai neturi poveikio likusių šios GVLS terminų, sąlygų ir nuostatų galiojimui ir įgyvendinimui.

16. VARTOTOJŲ TEISĖS. Kai kuriose šalyse, valstijose ar teritorijose vartotojams įstatymais suteikiamos tam tikros teisės, teisių gynimo priemonės, vietos nustatymo priemonės ir apribojimai, kurių atžvilgiu HP atsakomybės pagal įstatymus negalima pašalinti arba apriboti. Nepaisant šiai GVLS prieštaraujančių nuostatų, jei HP produktą arba licencijuotą programinės įrangos produktą įsigijote kaip vartotojas, kaip tai apibrėžta jūsų šalies, valstijos ar teritorijos įstatymuose, šios GVLS nuostatos (įskaitant garantijos atsakomybės ribojimą, apimtį ir išimtis) turi būti suprantamos galiojančių įstatymų apimtyje ir taikomos tiek, kiek tai leidžia galiojantys įstatymai. Pavyzdžiui:

AUSTRALIJA: Jei programinės įrangos produktą įsigijote kaip vartotojas, kaip tai suprantama Australijos vartotojų teisių įstatyme (2010 m. Australijos konkurencijos ir vartotojų aktas (Cth), tuomet, nepaisant šių GVLS nuostatų:

(1) Programinės įrangos produktui suteikiamos garantijos, kurių negalima panaikinti pagal Australijos vartotojų teisių įstatymą, įskaitant tai, kad prekės bus priimtinos kokybės, o paslaugos bus teikiamos su tinkamu rūpesčiu bei įgūdžiais. Jei HP nesilaiko tokios garantijos, HP arba HP licencijų išdavėjo atsakomybė ribojama šiomis priemonėmis:

(A) Programinės įrangos produkto garantijos ir palaikymo paslaugų teikimo kontekste, viena iš toliau nurodytų priemonių (HP pasirenka savo nuožiūra): i) paslaugų suteikimas pakartotinai; arba ii) išlaidų, susijusių su paslaugų teikimu pakartotinai, apmokėjimą; ir

(B) programinės įrangos produkto pateikimo kontekste, viena iš toliau nurodytų priemonių (HP pasirenka savo nuožiūra): (i) programinės įrangos produkto pakeitimas arba ekvivalenčios programinės įrangos pateikimas; (ii) programinės įrangos produkto taisymas; (iii) programinės įrangos produkto keitimo arba ekvivalenčios programinės įrangos įsigijimo išlaidų apmokėjimas; arba (iv) programinės įrangos produkto taisymo išlaidų apmokėjimas; ir

(C) kitais atvejais, kiek leidžia įstatymas;

(2) Nė viena šios GVLS nuostata nepanaikina, neapriboja ir nepakeičia jokių teisių ar teisių gynimo priemonių, arba bet kokios garantijos, užtikrinimo ar bet kokių kitų sąlygų, numatytų ar numanomų pagal Australijos vartotojų teisių įstatymą, kurių negalima teisėtai panaikinti ar apriboti; ir

(3) Nauda, kurią jums teikia šios GVLS garantijos, papildo kitas teises ir teisių gynimo priemones, kuriomis galite pasinaudoti pagal galiojančius įstatymus, taikomus toms prekėms ir paslaugoms, kurioms skirta ši garantija.

Jei manote, kad turite teisę pasinaudoti bet kokia garantija pagal šią GVLS arba bet kurią iš nurodytų teisių gynimo priemonių, kreipkitės į HP:

"HP PPS Australia Pty Ltd"

353 Burwood Hwy

Forest Hill

VIC 3131

Australija

Jei norite pateikti pagalbos prašymą arba pateikti garantinę pretenziją, skambinkite telefonu 13 10 47 (Australijoje) arba +61 2 8278 1039 (jei skambinate iš užsienio), arba apsilankykite www.hp.com.au ir pasirinkite parinktį "Klientų aptarnavimas", kur rasite naujausią klientų aptarnavimo telefono numerių sąrašą.

NAUJOJI ZELANDIJA: Jei kaip Naujosios Zelandijos vartotojas prekes įsigyjate asmeniniam ar buitiniam naudojimui, o ne verslui, gedimo atveju turite teisę reikalauti produkto taisymo, keitimo ar pinigų grąžinimo bei kompensacijos dėl pagrįstos žalos ar nuostolių, atsiradusių dėl tokio gedimo.

© Copyright 2015, 2021 HP Development Company, L.P.

Čia pateikta informacija gali būti pakeista apie tai nepranešus. Vienintelės HP produktų ir paslaugų garantijos yra išdėstytos raštiškuose garantijų patvirtinimuose, pateikiamuose su konkrečiais produktais ir paslaugomis. Jokie čia išdėstyti dalykai negali būti laikomi papildoma garantija. HP neatsako už šiame dokumente padarytas technines ir redakcijos klaidas arba praleidimus pagal taikomus įstatymus.

Trečiasis leidimas: 2021 m. birželio mėn.

Pirmasis leidimas: 2015 m. rugpjūčio mėn.

Dokumento dalies numeris: 817678-E23