# Ugovor o licenciji za krajnjeg korisnika

## PAŽLJIVO PROČITAJTE PRIJE KORIŠTENJA OVOG SOFTVERA ILI SOFTVERA DOSTUPNOG NA HP-OVU PROIZVODU:

Ovaj Ugovor o licenciji za krajnjeg korisnika ("EULA") pravni je ugovor između (a) vas (pojedinca ili pravne osobe) i (b) društva HP Inc. ("HP"), kojim se regulira vaše korištenje bilo kojeg softverskog proizvoda koji je HP instalirao ili učinio dostupnim za korištenje, bilo kao samostalan proizvod, bilo na vašem HP-ovu proizvodu ("HP-ov proizvod"), a koji nije na drugi način podložan zasebnom ugovoru o licenciji između vas i HP-a ili njegovih dobavljača. Pojam "softverski proizvod" obuhvaća softversku aplikaciju, ugrađeni softver (tj. firmver), operacijske sustave, upravljačke programe i sve druge vrste softvera, a može uključivati povezane medije, tiskane materijale te mrežnu ili elektroničku dokumentaciju.

UZ HP-OV PROIZVOD ILI SOFTVERSKI PROIZVOD MOGU BITI PRILOŽENE IZMJENE ILI DOPUNE OVOG UGOVORA O LICENCIJI ZA KRAJNJEG KORISNIKA. U SLUČAJU PROTURJEČNOSTI IZMEĐU BILO KOJE TAKVE IZMJENE ILI DOPUNE I OVOG UGOVORA O LICENCIJI ZA KRAJNJEG KORISNIKA, MJERODAVNE ĆE BITI ODREDBE TE IZMJENE ILI DOPUNE.

PRAVA NA SOFTVERSKI PROIZVOD DAJU SE ISKLJUČIVO POD UVJETOM DA PRIHVAĆATE SVE UVJETE I ODREDBE OVOG UGOVORA O LICENCIJI ZA KRAJNJEG KORISNIKA. INSTALACIJOM, KOPIRANJEM, PREUZIMANJEM ILI BILO KAKVIM DRUGIM KORIŠTENJEM SOFTVERSKOG PROIZVODA PRISTAJETE NA UVJETE OVOG UGOVORA O LICENCIJI ZA KRAJNJEG KORISNIKA. AKO NE PRIHVAĆATE OVE UVJETE O LICENCIRANJU, JEDINI PRAVNI LIJEK KOJI VAM JE NA RASPOLAGANJU JEST VRAĆANJE CJELOKUPNOG NEKORIŠTENOG PROIZVODA (HARDVERA I SOFTVERA) U ROKU OD 14 DANA UZ POVRAT NOVCA PREMA PRAVILIMA MJESTA VAŠE KUPNJE.

OVAJ JE UGOVOR O LICENCIJI ZA KRAJNJEG KORISNIKA GLOBALNI UGOVOR KOJI NIJE POSEBNO PRIPREMLJEN NI ZA KOJU KONKRETNU DRŽAVU, SAVEZNU DRŽAVU ILI PODRUČJE. AKO STE HP-OV PROIZVOD ILI SOFTVERSKI PROIZVOD KUPILI KAO POTROŠAČ U SMISLU MJERODAVNOG PRAVA POTROŠAČA VAŠE DRŽAVE, SAVEZNE DRŽAVE ILI PODRUČJA, BEZ OBZIRA NA BILO ŠTO TOME SUPROTNO NAVEDENO U OVOM UGOVORU O LICENCIJI ZA KRAJNJEG KORISNIKA, NIJEDAN DIO NJEGOVA SADRŽAJA NE UTJEČE NI NA KOJE PRAVO ILI PRAVNI LIJEK KOJI MOŽETE IMATI NA OSNOVI TOG PRAVA POTROŠAČA; OVAJ UGOVOR O LICENCIJI ZA KRAJNJEG KORISNIKA PODLIJEŽE TIM PRAVIMA I PRAVNIM LIJEKOVIMA.

1. DODJELA LICENCIJE. HP vam ustupa sljedeća prava pod uvjetom da pristajete na sve uvjete i odredbe ovog Ugovora o licenciji za krajnjeg korisnika:

a. Korištenje. Softverski proizvod možete koristiti na jednom HP-ovu proizvodu. Ako vam je softverski proizvod isporučen putem interneta te je izvorno licenciran za korištenje na više HP-ovih proizvoda, možete ga instalirati i koristiti samo na tim HP-ovim proizvodima. Sastavne dijelove softverskog proizvoda ne smijete rastavljati da biste ih koristili na više HP-ovih proizvoda. Nemate pravo distribucije softverskog proizvoda. Softverski proizvod možete učitati u privremenu memoriju HP-ova proizvoda (RAM) u svrhu korištenja softverskog proizvoda.

b. Pohrana. Softverski proizvod možete kopirati na lokalnu memoriju ili uređaj za pohranu HP-ova proizvoda.

c. Kopiranje. Smijete stvoriti arhivske ili sigurnosne kopije softverskog proizvoda pod uvjetom da kopija sadrži sve izvorne napomene o vlasništvu softverskog proizvoda i da se koristi samo kao sigurnosna kopija.

d. Pridržana prava. U najvećoj mjeri dopuštenoj mjerodavnim pravom HP i njegovi dobavljači pridržavaju sva prava koja Vam nisu izričito ustupljena ovim Ugovorom o licenciji za krajnjeg korisnika.

e. Besplatni softver. Bez obzira na uvjete i odredbe ovog Ugovora o licenciji za krajnjeg korisnika, cijeli ovaj softverski proizvod ili bilo koji njegov dio koji čini HP-ov softver koji nije zaštićen vlasničkim pravom ili koji treće strane ustupaju pod javnom licencijom ("besplatni softver"), licencira Vam se prema uvjetima i odredbama ugovora o licenciji za taj besplatni softver, bilo u obliku zasebnog ugovora, licencije zapakirane s uređajem ili elektroničkih uvjeta licenciranja prihvaćenih prilikom preuzimanja. Vaše korištenje besplatnog softvera u potpunosti podliježe uvjetima i odredbama te licencije.

f. Rješenje za oporavak. Bilo koje rješenje za oporavak softvera koje ste dobili uz HP-ov proizvod ili za njega, bez obzira na to nalaze li se na tvrdom disku, vanjskim medijima (npr. CD-u ili DVD-u) ili nekom drugom odgovarajućem rješenju isporučenom u bilo kojem obliku, smije se koristiti samo za vraćanje u početno stanje tvrdog diska HP-ova proizvoda uz koji ili za koji je rješenje za oporavak izvorno kupljeno. Korištenje bilo kojeg Microsoftova operacijskog sustava koji je obuhvaćen tim rješenjem za oporavak podliježe uvjetima i odredbama Microsoftova ugovora o licenciji.

2. NADOGRADNJE. Da biste koristili softverski proizvod koji je definiran kao nadogradnja, najprije morate imati licenciju za izvorni softverski proizvod koji je HP odredio kao kvalificiran za nadogradnju. Nakon nadogradnje više ne smijete koristiti izvorni softverski proizvod na temelju kojeg ste dobili pravo na nadogradnju kao zaseban softverski proizvod.

3. DODATNI SOFTVER. Ovaj Ugovor o licenciji za krajnjeg korisnika primjenjuje se na ažuriranja ili nadopune izvornog softverskog proizvoda koje pruža HP, osim ako HP ne navede druge uvjete uz ažuriranje ili nadopunu. U slučaju proturječnosti između uvjeta, mjerodavnima će se smatrati ti drugi uvjeti.

4. PRIJENOS.

a. Treća strana. Prvi korisnik softverskog proizvoda ima pravo jednom prenijeti softverski proizvod na drugog korisnika. Svaki prijenos mora obuhvaćati sve sastavne dijelove, medije, tiskane materijale, ovaj Ugovor o licenciji za krajnjeg korisnika te, ako postoji, Certifikat o autentičnosti. Prijenos ne može biti neizravan prijenos, npr. konsignacija. Krajnji korisnik koji prima preneseni proizvod prije prijenosa mora prihvatiti sve odredbe Ugovora o licenciji za krajnjeg korisnika. Nakon prijenosa softverskog proizvoda vaša se licencija automatski ukida.

b. Ograničenja. Softverski proizvod ne smijete iznajmljivati, davati u zakup, posuđivati niti ga koristiti za komercijalnu upotrebu s podjelom vremena ili uredsku upotrebu. Ne možete podlicencirati, dodjeljivati ni prenositi licenciju ni softverski proizvod, osim kao što je izričito navedeno u ovom Ugovoru o licenciji za krajnjeg korisnika.

5. PRAVA VLASNIŠTVA. Sva prava intelektualnog vlasništva na softverskom proizvodu i korisničkoj dokumentaciji pripadaju HP-u ili njegovim dobavljačima te su zaštićena zakonom, uključujući, između ostalog, zakone Sjedinjenih Američkih Država o autorskim pravima, poslovnoj tajni i žigovima te odredbama drugih mjerodavnih prava i međunarodnih sporazuma. Sa softverskog proizvoda ne smijete ukloniti nikakvu identifikacijsku oznaku proizvoda, obavijest o autorskim pravima ni ograničenja prava vlasništva.

6. OGRANIČENJA OBRNUTOG INŽENJERINGA. Na softverskom proizvodu ne smijete vršiti obrnuti inženjering niti ga dekompilirati ili rastavljati, osim i isključivo u granicama dopuštenima mjerodavnim pravom bez obzira na ovo ograničenje ili ako je u Ugovoru o licenciji za krajnjeg korisnika to izričito navedeno.

7. ROK VAŽENJA. Ovaj Ugovor o licenciji za krajnjeg korisnika ostaje na snazi do raskida ili otkaza. Ovaj se Ugovor o licenciji za krajnjeg korisnika raskida i u skladu s uvjetima koji su navedeni drugdje u njemu ili ako se ne budete pridržavali bilo koje njegove odredbe ili uvjeta.

8. OBAVIJEST O PRIKUPLJANJU PODATAKA. HP i njegova povezana društva mogu prikupljati, grupirati i upotrebljavati informacije o uređajima i pojedinačnim korisnicima koje pružite u vezi s uslugama podrške povezanim sa softverskim proizvodom. HP neće upotrebljavati te informacije bez vaše suglasnosti da bi Vam oglašavao proizvode ili usluge. Više o HP-ovoj praksi prikupljanja podataka možete saznati na stranici www.hp.com/go/privacy.

9. ODRICANJE JAMSTAVA. U NAJVEĆOJ MOGUĆOJ MJERI DOPUŠTENOJ MJERODAVNIM PRAVOM, HP I NJEGOVI DOBAVLJAČI DAJU OVAJ SOFTVERSKI PROIZVOD "KAKAV JEST" I SA SVIM NEDOSTACIMA TE SE OVIM PUTEM ODRIČU SVIH DRUGIH JAMSTAVA, OBVEZA I UVJETA, BILO IZRIČITIH, IMPLICITNIH ILI ZAKONOM PROPISANIH, UKLJUČUJUĆI, IZMEĐU OSTALOG, OVA JAMSTVA: (i) PRIKLADNOSTI ZA ODREĐENU SVRHU; (ii) TRŽIŠNI POTENCIJAL; (iii) PRAVA VLASNIŠTVA; (iv) POŠTIVANJA PRAVA TREĆIH STRANA; (v) DA ĆE SOFTVERSKI PROIZVOD FUNKCIONIRATI S POTROŠNIM MATERIJALIMA ILI DODACIMA KOJE NIJE PROIZVEO HP I (vi) DA NE SADRŽI VIRUSE, SVE U VEZI SA SOFTVERSKIM PROIZVODOM. Neke države/nadležnosti ne dopuštaju isključivanje impliciranih jamstava ili ograničenja trajanja impliciranih jamstava, pa se gore navedeno odricanje jamstava možebitno na vas ne odnosi u cijelosti.

10. OGRANIČENJE ODGOVORNOSTI. U skladu s lokalnim pravom, bez obzira na štete koje mogu nastati, cjelokupna odgovornost HP-a i bilo kojeg od njegovih dobavljača po bilo kojoj odredbi Ugovora o licenciji za krajnjeg korisnika te jedini pravni lijek koji Vam je na raspolaganju ograničava se ili na stvarno zasebno plaćeni iznos za softverski proizvod ili na 5 američkih dolara, ovisno o tome koji je iznos veći. U NAJVEĆOJ MOGUĆOJ MJERI DOPUŠTENOJ MJERODAVNIM PRAVOM, HP ILI NJEGOVI DOBAVLJAČI NEĆE SE NI U KOJEM SLUČAJU SMATRATI ODGOVORNIMA ZA (A) BILO KAKAV GUBITAK DOBITI, POSLOVANJA, PRIHODA, OČEKIVANIH UŠTEDA, REPUTACIJE, PODATAKA ILI UGOVORA, (B) BILO KOJU VRSTU POSEBNE, SLUČAJNE, NEIZRAVNE ILI POSLJEDIČNE ŠTETE, (C) PREKIDA POSLOVANJA, (D) TJELESNE OZLJEDE ILI (E) GUBITAK PRIVATNOSTI, KOJI PROIZLAZE IZ ILI SU NA BILO KOJI NAČIN POVEZANI S KORIŠTENJEM SOFTVERSKOG PROIZVODA ILI NEMOGUĆNOŠĆU KORIŠTENJA SOFTVERSKOG PROIZVODA ILI SU NA NEKI DRUGI NAČIN POVEZANI S ODREDBAMA OVOG UGOVORA O LICENCIJI ZA KRAJNJEG KORISNIKA, ČAK NI AKO SU HP ILI BILO KOJI NJEGOV DOBAVLJAČ BILI UPOZORENI NA MOGUĆNOST NASTANKA TAKVE ŠTETE I AKO PRAVNI LIJEK NE ISPUNI SVOJU TEMELJNU SVRHU. Neke države/pravne nadležnosti ne dopuštaju isključivanje ili ograničavanje slučajnih ili posljedičnih šteta, pa se prethodno navedeno ograničenje ili isključenje možebitno ne odnosi na Vas.

11. KORISNICI ZAPOSLENI U AMERIČKOJ DRŽAVNOJ UPRAVI. Sukladno članku FAR 12.211 i 12.212, komercijalni računalni softver, dokumentacija računalnog softvera i tehnički podaci za komercijalne proizvode licenciraju se Vladi SAD-a u skladu s HP-ovom standardnom komercijalnom licencijom.

12. USKLAĐENOST SA PROPISIMA O IZVOZU. Dužni ste pridržavati se svih zakona i propisa Sjedinjenih Američkih Država i drugih država ("Zakoni o izvozu") da biste zajamčili da se softverski proizvod (1) ne izvozi izravno ili neizravno protivno Zakonima o izvozu ili (2) ne koristi za svrhu koju Zakoni o izvozu zabranjuju, uključujući, između ostalog, korištenje u nuklearne svrhe.

13. SPOSOBNOST I OVLAŠTENJE ZA SKLAPANJE UGOVORA. Potvrđujete da ste zakonski punoljetni u državi u kojoj prebivate te da, ako je to primjenjivo, imate odgovarajuća ovlaštenja svojeg poslodavca za sklapanje ovog ugovora.

14. MJERODAVNO PRAVO. Ako se softverski proizvod isporučuje u sklopu HP-ova proizvoda, ovaj Ugovor o licenciji za krajnjeg korisnika reguliraju propisi države, savezne države ili područja na kojima je HP-ov proizvod kupljen. Ako vam se softverski proizvod licencira kao samostalan proizvod, ovaj Ugovor o licenciji za krajnjeg korisnika reguliran je zakonima američke savezne države Kalifornije.

15. CJELOKUPNOST UGOVORA. Ovaj Ugovor o licenciji za krajnjeg korisnika (uključujući njegove dodatke ili dopune priložene uz HP-ov proizvod) čini cjelokupan ugovor između vas i HP-a vezan za softverski proizvod te zamjenjuje sve prethodne ili aktualne oblike usmene ili pisane komunikacije, ponude i izjave vezane za softverski proizvod ili bilo koji drugi predmet obuhvaćen ovim Ugovorom o licenciji za krajnjeg korisnika. U slučaju proturječnosti odredbi bilo kojih HP-ovih pravila ili programa za usluge podrške s odredbama ovog Ugovora o licenciji za krajnjeg korisnika, primjenjivat će se odredbe ovog Ugovora o licenciji za krajnjeg korisnika. Ako se bilo koja odredba, uvjet ili stavka ovog Ugovora o licenciji za krajnjeg korisnika proglasi ništetnom ili neprovedivom s obzirom na bilo koju ugovornu stranu ili okolnosti, takva odluka neće utjecati na valjanost i provedivost preostalih uvjeta, odredbi i stavki ovog Ugovora o licenciji za krajnjeg korisnika.

16. PRAVA POTROŠAČA. Potrošači u nekim državama, saveznim državama ili područjima mogu iskoristiti pogodnosti određenih zakonskih prava, pravnih lijekova, regionalnih propisa i ograničenja proizašlih iz propisa o zaštiti potrošača u pogledu kojih se HP-ova odgovornost ne može pravno isključiti ili ograničiti. Bez obzira na bilo što suprotno u ovom Ugovoru o licenciji za krajnjeg korisnika, ako ste nabavili HP-ov proizvod ili licencirali softverski proizvod kao potrošač u smislu mjerodavnih propisa o zaštiti potrošača u vašoj državi, saveznoj državi ili području, odredbe ovog Ugovora o licenciji za krajnjeg korisnika (uključujući odricanje jamstava, ograničenja i isključenje odgovornosti) moraju se tumačiti u skladu s mjerodavnim pravom i primjenjivati samo u najvećoj mjeri dopuštenoj takvim mjerodavnim pravom. Primjerice:

AUSTRALIJA: ako ste softverski proizvod nabavili kao potrošač u smislu "Australskog zakona o zaštiti potrošača" u okviru Australskog zakona o zaštiti tržišnog natjecanja i potrošača iz 2010., bez obzira na ovaj Ugovor o licenciji za krajnjeg korisnika vrijedi sljedeće:

(1) Softverski proizvod isporučuje se s jamstvima koja se na temelju Australskog zakona o zaštiti potrošača ne mogu isključiti, uključujući jamstvo da će roba biti prihvatljive kvalitete, a usluge se pružati uz dužnu pažnju i vještine. Ne bude li HP poštivao bilo koje takvo potrošačko jamstvo, odgovornost HP-a ili HP-ovih davatelja licencije ograničena je na sljedeće:

(A) u vezi s pružanjem jamstvenih usluga i usluga podrške za softverski proizvod, na bilo koju ili bilo koje od sljedećih mogućnosti (prema HP-ovu nahođenju): (i) ponovno pružanje usluga ili (ii) plaćanje troškova ponovnog pružanja usluga i

(B) u vezi sa stavljanjem softverskog proizvoda na raspolaganje, na bilo koju ili bilo koje od sljedećih mogućnosti (prema HP-ovu nahođenju): (i) zamjenu softverskog proizvoda ili pribavljanje ekvivalentnog softvera; (ii) popravak softverskog proizvoda; (iii) plaćanje troškova zamjene softverskog proizvoda ili nabave ekvivalentnog softvera ili (iv) plaćanje troškova popravka softverskog proizvoda i

(C) u vezi sa svim ostalim slučajevima, u najvećoj zakonom dopuštenoj mjeri.

(2) Ništa u ovom Ugovoru o licenciji za krajnjeg korisnika ne isključuje, ne ograničava i ne mijenja bilo koje pravo ili pravni lijek, kao ni bilo koje jamstvo, garanciju ili druge uvjete ili odredbe implicirane ili nametnute Australskim zakonom o zaštiti potrošača koji se ne mogu zakonski isključiti ili ograničiti.

(3) Pogodnosti koje vam pružaju jamstva u ovom ugovoru o licenciji za krajnjeg korisnika dodatak su drugim pravima i pravnim lijekovima dostupnim temeljem mjerodavnog prava u vezi s robom ili uslugama na koje se jamstvo odnosi.

Ako smatrate da imate pravo na bilo koje jamstvo temeljem ovog Ugovora o licenciji za krajnjeg korisnika ili bilo kojeg od prethodno navedenih pravnih lijekova, obratite se HP-u na adresu:

HP PPS Australia Pty Ltd

353 Burwood Hwy

Forest Hill

VIC 3131

Australia

Da biste postavili zahtjev za podršku ili jamstveni zahtjev, nazovite 13 10 47 (u Australiji) ili +61 2 8278 1039 (ako zovete iz inozemstva) ili posjetite www.hp.com.au i odaberite mogućnost "Korisnička usluga" da biste dobili najažurniji popis brojeva za telefonsku podršku.

NOVI ZELAND: ako u svojstvu novozelandskog potrošača kupujete robu za osobnu ili kućnu upotrebu, upotrebu u domaćinstvu ili potrošnju, a ne za potrebe poslovanja, imate pravo na popravak, zamjenu ili povrat novca u slučaju kvara, kao i na naknadu drugog kvarom uzrokovanog gubitka ili štete koje je moguće razumno predvidjeti.

© Copyright 2015, 2021 HP Development Company, L.P.

Informacije navedene u ovom dokumentu podložne su promjenama bez prethodne obavijesti. Jedina jamstva za HP-ove proizvode i usluge navedena su u izričitim jamstvenim izjavama priloženim uz takve proizvode i usluge. Ništa od ovdje navedenoga ne može se tumačiti kao dodatno jamstvo. HP ne snosi odgovornost za tehničke i uredničke pogreške ili propuste u ovom dokumentu.

Treće izdanje: lipanj 2021.

Prvo izdanje: kolovoz 2015.

Šifra dokumenta: 817678-BC3